*Za ostala značenja, v. Vladan Đorđević (razvrstavanje).*
Vladan Đorđević
**Vladan Đorđević** (Beograd, 21. novembar/3. decembar 1844. – Baden kod Beča, 18. avgust 1930), lekar, književnik i političar, predsednik ministarskog saveta (vlade) i sanitetski pukovnik. 

Vladan Đorđević je rođen 21. novembra/ 3. decembra 1844 u Beogradu od oca Đorđa Đorđevića i majke Marije Đorđević, rođene Leko. Otac Đorđe je srpskog porekla, a majka Marija rođena je u poznatoj beogradskoj porodici cincarskog porekla kao kćerka Marka Leka i praunuka Marka Leka iz Vlahoklisure. Porodica Leko, kao i druge cincarske porodice, iselila iz današnje Severne Grčke u Austriju, tj. Vojvodinu, u Belu Crkvu, zbog turskih odmazda nad pravoslavnim stanovništvom. Iz Bele Crkve doselila se porodica Leko u Beograd tridesetih godina XIX veka. U duhu grko-cincarske kulture majčine porodice Vladan je kršten kao Hipokrat, da bi kasnije počeo da koristi "narodnije" ime Vladan, kao prevod drugog dela svog imena (kratija, gr. - vladavina). 

Gimnaziju je završio u Beogradu, a kao đak je bio jedan od pokretača Ujedinjene omladine srpske i bio njen sekretar. Medicinu je studirao u Beču i doktorirao 1869. godine. Specijalizovao hirurgiju u Beču 1869-1871. godine i bio prvi školovani hirurg u Srbiji. 

Vojni je lekar i šef hiruškog odeljenja vojne bolnice od 1871. godine. Osniva Srpsko lekarsko društvo (1872) i pokreće časopis "Srpski arhiv za celokupno lekarstvo" (1874). Od 1873. je lični lekar kneza Milana. Jedan je od glavnih osnivača Crvenog krsta u Srbiji (1876). U prvom srpsko-turskom ratu (1876) je načelnik saniteta moravsko-timočke vojske, a u drugm (1877-1878) je načelnik saniteta vrhovne komande. Načelnik je civilnog saniteta Srbije od 1879. godine, a 1881. je isposlovao njegovu široku reformu. I u srpsko-bugarskom ratu 1885/6. je načelnik saniteta vrhovne komande. 

Đorđević je bio predsednik beogradske opštine 1884-1888, a ministar prosvete i privrede 1888. godine u vladi Nikole Hristića. Potom prelazi u diplomatiju kao poslanik Srbije u Atini od 1891. i u Carigradu od 1894. godine, gde je doprineo postavljanju srpskih vladika u Makedoniji. 

Izabran je za dopisnog člana Srpske kraljevske akademije 23. januara 1888, a za redovnog 15. novembra 1892. 

Predsednik je vlade i ministar inostranih dela od 11. oktobra 1897. do 12. jula 1900. godine. Njegova vlada radila je na stišavanju žestokih partijskih borbi, ekonomskom napretku Srbije i jačanju njene vojske. Podneo je ostavku posle najave ženidbe kralja Aleksandara Dragom Mašin. 

U zatvoru je na šest meseci 1906. godine, a zbog navodnog objavljivanja državnih tajni u knjizi *Kraj jedne dinastije*. U toku Prvog svetskog rata bio je u austrijskoj konfinaciji, radi rusofilstva od aneksione krize iz 1908. godine.

Vladan Đorđević je prednjačio u širenju Albanofobije u Srbiji. On je prikazivao Albance kao divljake koji nemaju istoriju, kao "evropske crvenokošce" koji spavaju u drveću "za koje su prikačeni repovima".

Izdavao je važan časopis *Otadžbina* od 1875. do 1892. godine. Puno je pisao na istorijske teme, kao i romane, pripovetke i drame. Najvažniji radovi su: *Istorija srpskog vojnog saniteta, I-IV* (1879-86), *Kraj jedne dinastije, I-III* (1905-1906), *Srpsko-turski rat, I-II* (1907), *Albanesen und die Grossmachte* (1913), *Car Dušan, I-III* (istorijski roman, 1919-1920), *Crna Gora i Austrija 1814-1894* (1924), *Uspomene* (1927).

Vidi još
--------

* Spisak predsednika Vlada Srbije

Izvori
------

1. ↑  Ivo Banac, The national question in Yugoslavia - origins, history, politics

Vanjske veze
------------

***Vladan Đorđević*** na Wikimedijinoj ostavi

* Biografija na sajtu ministarstva inostranih poslova Arhivirano 2007-09-29 na Wayback Machine-u


|  |  |  |
| --- | --- | --- |
| prethodnik**Živko Karabiberović** | **Predsednik Beogradske opštine*****1.8.1884 - 10.8.1885.*** | sledbenik**Mihailo Bogićević** |

| * p
* r
* u
Predsednici Vlade Kraljevine Srbije |
| --- |
| PredsedniciMinistarstva | 
* Milan Piroćanac
* Nikola Hristić
* Milutin Garašanin
* Jovan Ristić
* Sava Grujić
* Nikola Hristić
* Kosta Protić
* Sava Grujić
* Nikola Pašić
* Jovan Avakumović
* Lazar Dokić
* Sava Grujić
* Đorđe Simić
* Svetomir Nikolajević
* Nikola Hristić
* Stojan Novaković
* Đorđe Simić
* Vladan Đorđević
* Aleksa Jovanović
* Mihailo Vujić
* Petar Velimirović
* Dimitrije Cincar-Marković

 | Flag of Kraljevina Srbija |
| PredsedniciMinistarskogsaveta | 
* Jovan Avakumović
* Sava Grujić
* Nikola Pašić
* Ljubomir Stojanović
* Sava Grujić
* Nikola Pašić
* Petar Velimirović
* Stojan Novaković
* Nikola Pašić
* Milovan Milovanović
* Marko Trifković
* Nikola Pašić

 |

| * p
* r
* u
Predsednici Beogradske opštine, predsednici Skupštine grada Beograda i gradonačelnici Beograda |
| --- |
| 1839-1914 | Čarapić · Bogićević · Žujović · Delimirković · Stojković · Smiljanić · G.Jovanović · Terzibašić · Nikolić-Čokojić · Ivanović · Čumić · Lukić · Đurić · Popović · Stevanović · Karabiberović · Đorđević · Bogićević · Nikolajević · Pašić · Marinković · Tatić · Pantović · Stamenković · Glavinić · Vulović · Davidović · Nestorović | Flag of Belgrade |
| 1919-1941 | Marjanović · K.Jovanović · Filipović · Kara-Jovanović · Mitrović · Kumanudi · Savčić · Nešić · M.Petrović · Ilić · Đurčić · Tomić |
| 1941-1944 | Milićević · Stojadinović · Jovanović |
| 1944-1990 | Ratković · N.Petrović · Jojkić · Minić · Neoričić · Pešić · Kovačević · B. Bogdanović · Bakočević |
| 1990-1997 | Unković · Gruden · Čović |
| 1997-2013 | Đinđić · Mihailović · Protić · Hrustanović · N. Bogdanović · (Alimpić · Belić) · Đilas |
| 2014 - ... | Mali · Radojičić/Vesić · Šapić |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 106964101
* LCCN: n84004322
* ISNI: 0000 0001 2096 7911
* GND: 140604200
* SUDOC: 086270788
* BNF: cb11704298k (podaci)
* NKC: mzk2002157087
* CONOR.SI: 33831011

 |